Pølseforgiftning (botulisme) er en yderst sjælden sygdom herhjemme, der var dog 11 infektionstilfælde i 2018. Symptomerne er sløret syn, store pupiller, hængende øjenlåg, lysskyhed, lydoverfølsomhed, besværet tale og synkebesvær. Senere udvikles symptomer som muskelslaphed, lammelse og evt. vejrtrækningsbesvær. Dertil ses kvalme, opkast, tørhed i mundhulen, besværet vandladning og øvrige forskelligartede symptomer. Søg altid læge ved sådanne symptomer.